ไอ้ผาง ร.ฟ.ท.

ไอ้ผาง ร.ฟ.ท. เป็นภาพยนตร์ไทยแนวอาชญากรรมและโลดโผน ถ่ายทำด้วยฟิล์มขนาด 35 มม. และพากย์เสียงในฟิล์ม เข้าฉายครั้งแรกเมื่อวันที่ 6 พฤศจิกายน พ.ศ. 2525 สร้างและจัดจำหน่ายโดยโคลีเซี่ยมฟิล์ม กำกับโดยมนู วรรณายก นำแสดงโดยสรพงศ์ ชาตรี และหม่อมหลวงสุรีย์วัล สุริยง โดยภาพยนตร์เรื่องนี้ยังนับเป็นผลงานการแสดงเรื่องแรกในชีวิตของกฤติยา ลาดพันนา หรือที่รู้จักกันในชื่อพันนา ฤทธิไกร ในฐานะนักแสดงตัวประกอบ ซึ่งเขาได้ร่วมแสดงในฉากสำคัญของเรื่อง คือฉากต่อสู้กับหม่อมหลวงสุรีย์วัล สุริยง บนหลังคารถไฟในช่วงท้ายเรื่อง

 เนื้อเรื่อง 
ไอ้ผาง ร.ฟ.ท. เป็นเรื่องราวของ ผาง (สรพงศ์ ชาตรี) นายตรวจทางฝ่ายการช่างโยธาของการรถไฟแห่งประเทศไทย ผู้มุ่งมั่นในหน้าที่ รักความยุติธรรม และไม่เกรงกลัวอำนาจมืด ที่เขาต้องเข้าไปขัดขวางแผนการร้ายของกลุ่มพ่อค้าอาวุธสงครามและของเถื่อน ซึ่งนำโดย ศักดา (มานพ อัศวเทพ) และ ซอนเป็ง (ชาลี อินทรวิจิตร) ที่วางแผนก่อวินาศกรรมรถไฟเพื่อขโมยเพชรมูลค่า 35 ล้านบาท

ในการต่อสู้ครั้งนี้ ผางได้รับความช่วยเหลือจาก ผึ้ง (หม่อมหลวงสุรีย์วัล สุริยง) สาวเท้าหนัก และ ชาติ (โกวิท วัฒนกุล) นายตำรวจที่ปลอมตัวเข้าไปเป็นสมาชิกในแก๊งของศักดาเพื่อสืบหาข้อมูลจากภายใน รวมถึงเพื่อนร่วมงานนายตรวจทางของการรถไฟฯ ที่ร่วมมือกันหยุดยั้งแผนการร้ายครั้งนี้

 นักแสดง 
 นักแสดงหลัก ตัวละคร  นักแสดง ผาง สรพงศ์ ชาตรี ผึ้ง หม่อมหลวงสุรีย์วัล สุริยง ชาติ โกวิท วัฒนกุล  ธิติมา สังขพิทักษ์

 รางวัล 
 ปี  รางวัล  สาขา  ผู้ได้รับการเสนอชื่อ  ผล พ.ศ. 2526 รางวัลสุพรรณหงส์ทองคำ ครั้งที่ 4 เพลงประกอบภาพยนตร์ยอดเยี่ยม ชาลี อินทรวิจิตร  พ.ศ. 2525 รางวัลพระราชทานพระสุรัสวดี ครั้งที่ 14 นักแสดงนำชายยอดเยี่ยม สรพงศ์ ชาตรี rowspan="2"  นักแสดงนำหญิงยอดเยี่ยม หม่อมหลวงสุรีย์วัล สุริยง ถ่ายภาพยอดเยี่ยม พิพัฒน์ พยัคฆะ 

 อ้างอิง 

หมวดหมู่:ภาพยนตร์ภาษาไทย
หมวดหมู่:ภาพยนตร์อาชญากรรมไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์ไทยที่ออกฉายในปี พ.ศ. 2525
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์โดยโคลีเซี่ยมฟิล์ม
หมวดหมู่:ภาพยนตร์ที่มีฉากบนรถไฟ
หมวดหมู่:ภาพยนตร์ภาษาไทยในคริสต์ทศวรรษ 1980